pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ปาฐกถาพิเศษ “จุดเปลี่ยนพลังงานไทยสู่ความยั่งยืน” ยืนยันเดินหน้าเจรจาพัฒนาแหล่งพลังงาน  ดึงดูดนักลงทุนมาลงทุนในประเทศ
วันพฤหัสบดีที่ 15 กุมภาพันธ์ 2567
นายกฯ ปาฐกถาพิเศษ “จุดเปลี่ยนพลังงานไทยสู่ความยั่งยืน” ยืนยันเดินหน้าเจรจาพัฒนาแหล่งพลังงาน  ดึงดูดนักลงทุนมาลงทุนในประเทศ
.....
นายกฯ ปาฐกถาพิเศษ “จุดเปลี่ยนพลังงานไทยสู่ความยั่งยืน” ยืนยันเดินหน้าเจรจาพัฒนาแหล่งพลังงาน ดึงดูดนักลงทุนมาลงทุนในประเทศ
.
เมื่อวันที่ 14 ก.พ. 67 ที่ผ่านมา ณ โรงแรมพลูแมน คิง พาวเวอร์ กทม. นายกฯ เป็นประธานเปิดงาน Thailand Energy Executive Forum และปาฐกถาพิเศษในหัวข้อ “จุดเปลี่ยนพลังงานไทยสู่ความยั่งยืน” สาระสําคัญ ดังนี้
เรื่องของพลังงาน ในช่วง 5 ปีที่ผ่านมาและในอนาคตจะเป็นเรื่องสําคัญที่สุดเพราะเกี่ยวข้องกับทุกเรื่องและทุกภาคส่วนในการพัฒนาประเทศ โดยรัฐบาลให้ความสําคัญอย่างยิ่งด้านพลังงานกับภาคอุตสาหกรรม การพัฒนาโครงสร้างพื้นฐาน การพัฒนาสนามบินเพื่อเป็นศูนย์กลางการบินของภูมิภาค ด้านโลจิสติกส์ โครงการ Landbridge และการพัฒนาศักยภาพแรงงาน ควบคู่กับการขับเคลื่อนพลังงานสะอาด สิ่งเหล่านี้จะเป็นกลไกในการดึงดูดนักลงทุนจากต่างประเทศ
รัฐบาลจะเร่งเจรจาพัฒนาแหล่งพลังงานที่อยู่ในพื้นที่ทับซ้อนทางทะเลระหว่างไทย-กัมพูชา (OCA) เพื่อนําทรัพยากรออกมาใช้ประโยชน์ให้เร็วที่สุด โดยจะเดินหน้าเรื่องนี้ต่อไปอย่างโปร่งใส ตรวจสอบได้
ด้านการเกษตร การดําเนินการของรัฐบาลนี้ ทําให้ราคาข้าวอยู่ที่ประมาณ 10,000 – 12,000 บาท/ตันแล้วจากต้นทุนการผลิตอยู่ที่ประมาณ 5,000 - 6,000 บาท ซึ่งถือว่าดีและจะพยายามทําให้ดีขึ้นอีก โดยเฉพาะการใช้พลังงานไฟฟ้าซึ่งเป็นต้นทุนการผลิตทางการเกษตร ได้มีการพิจารณาที่จะให้ใช้พลังงานจากโซล่าเซลล์ตามหมู่บ้านต่าง ๆ เพื่อให้ได้ราคาค่าไฟที่ถูกลง
.
นายกฯ ย้ําว่า ราคาพลังงานเป็นเรื่องที่สําคัญ โดยจะเป็นปัจจัยที่ดึงดูดนักลงทุนได้อย่างมาก รัฐบาลพร้อมผลักดันกลไกภาคอุตสาหกรรมควบคู่กับการพัฒนาพลังงานไทยสู่ความยั่งยืน
.
อ่านเพิ่มเติม คลิก: https://www.thaigov.go.th/news/contents/details/78886
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เปิดแล้ว! ศูนย์บรรเทาภัยแล้ง พร้อมสายด่วน Green Call 1310 รับแจ้งภาวะน้ำแล้งโดยตรง
วันพฤหัสบดีที่ 15 กุมภาพันธ์ 2567
เปิดแล้ว! ศูนย์บรรเทาภัยแล้ง พร้อมสายด่วน Green Call 1310 รับแจ้งภาวะน้ําแล้งโดยตรง
.....
เปิดแล้ว! ศูนย์บรรเทาภัยแล้ง พร้อมสายด่วน Green Call 1310 รับแจ้งภาวะน้ําแล้งโดยตรง
.
กระทรวงทรัพยากรธรรมชาติและสิ่งแวดล้อม เปิด “ศูนย์บรรเทาภัยแล้ง” พร้อมสายด่วนรับแจ้งภาวะน้ําแล้งโดยตรง ผ่าน Hotline สายน้ําหรือสายด่วน Green Call 1310 เพื่อร่วมป้องกันแก้ไขปัญหาวิกฤตภัยแล้งที่กําลังมาถึง :
.
• กด 4 แจ้งเหตุกรมทรัพยากรน้ําบาดาล
• กด 5 แจ้งเหตุกรมทรัพยากรน้ํา
.
นอกจากนี้ ได้เตรียมจุดจ่ายน้ําบาดาลเพื่อการอุปโภคบริโภค 607 แห่ง บ่อน้ําบาดาลทั่วประเทศ เฉพาะบ่อราชการ 105,243 บ่อ และบ่อสังเกตการณ์ระดับน้ําบาดาลและคุณภาพน้ําบาดาล 1,956 บ่อ 1,183 สถานี
.
ทั้งนี้ ได้วางมาตรการเชิงรุกใน 5 โครงการหลัก :
• โครงการซ่อมบํารุงรักษาและฟื้นฟูระบบประปาบาดาลเดิม 1,714 แห่ง
• โครงการเพิ่มประสิทธิภาพระบบน้ําบาดาลด้วยการเจาะน้ําบาดาลเพิ่มเติม ในโครงการระบบประปาบาดาลเดิมที่ปริมาณน้ําไม่เพียงพอต่อความต้องการของประชาชน ในพื้นที่ที่มีศักยภาพน้ําบาดาล 210 แห่ง
• โครงการเพิ่มน้ําต้นทุนให้กับประชาชน ทั้งน้ําอุปโภคบริโภคขนาดใหญ่ โครงการพระราชดําริ 12 แห่ง
• โครงการน้ําบาดาล เพื่อความมั่นคงระดับชุมชน 243 แห่ง
• โครงการน้ําบาดาล เพื่อการเกษตรด้วยพลังงานแสงอาทิตย์ 336 แห่ง
.
โดยโครงการทั้งหมด สามารถเพิ่มปริมาณน้ําต้นทุน 36.37 ล้านลูกบาศก์เมตรต่อปี ให้ครัวเรือนได้รับประโยชน์กว่า 73,388 ครัวเรือน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“พัชรวาท” เคาะ 3 มาตรการเร่งด่วน แก้ปัญหาหญ้าทะเลเมืองตรังเสื่อมโทรม ห่วงกระทบชีวิตสัตว์ทะเลหายาก พร้อมจับมือเอกชนตั้งสถาบันวิจัยฯ เพิ่มจำนวนพะยูนอย่างยั่งยืน
วันพฤหัสบดีที่ 15 กุมภาพันธ์ 2567
“พัชรวาท” เคาะ 3 มาตรการเร่งด่วน แก้ปัญหาหญ้าทะเลเมืองตรังเสื่อมโทรม ห่วงกระทบชีวิตสัตว์ทะเลหายาก พร้อมจับมือเอกชนตั้งสถาบันวิจัยฯ เพิ่มจํานวนพะยูนอย่างยั่งยืน
“พัชรวาท” เคาะ 3 มาตรการเร่งด่วน แก้ปัญหาหญ้าทะเลเมืองตรังเสื่อมโทรม ห่วงกระทบชีวิตสัตว์ทะเลหายาก พร้อมจับมือเอกชนตั้งสถาบันวิจัยฯ เพิ่มจํานวนพะยูนอย่างยั่งยืน
“พัชรวาท” เคาะ 3 มาตรการเร่งด่วน แก้ปัญหาหญ้าทะเลเมืองตรังเสื่อมโทรม ห่วงกระทบชีวิตสัตว์ทะเลหายาก พร้อมจับมือเอกชนตั้งสถาบันวิจัยฯ เพิ่มจํานวนพะยูนอย่างยั่งยืน
วันที่ 14 กุมภาพันธ์ 2567 เวลา 11.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ร.อ.รชฏ พิสิษฐบรรณกร ผู้ช่วยรัฐมนตรีประจํากระทรวงฯ นายปิ่นสักก์ สุรัสวดี อธิบดีกรมทรัพยากรทางทะเลและชายฝั่ง และผู้แทนจากสมาคมบลูคาร์บอนโซไซตี้ ลงพื้นที่บ้านเกาะมุกด์ จังหวัดตรัง ติดตามสถานการณ์หญ้าทะเลเสื่อมโทรม โดยได้รับฟังการบรรยายสถานการณ์หญ้าทะเลในพื้นที่จังหวัดตรังและจังหวัดกระบี่ จากหน่วยงานในพื้นที่ โอกาสนี้ พล.ต.อ.พัชรวาท ยังได้วางทุ่นแนวเขตอนุรักษ์หญ้าทะเล พร้อมปล่อยพันธุ์หอยชักตีน 1,500 ตัว ปล่อยพันธุ์ปูม้าคืนสู่ท้องทะเล เยี่ยมชมนิทรรศการหญ้าทะเล ชมการสาธิตช่วยเหลือพะยูนเกยตื้น และแวะเยี่ยมชมพะยูนที่กําลังหากินหญ้าทะเลบริเวณหน้าหาดเกาะมุกด์ นอกจากนี้ ยังได้ร่วมพูดคุยและรับฟังปัญหาจากชาวบ้านเกี่ยวกับการบริหารจัดการทรัพยากรทางทะเลและชายฝั่ง โดยมีองค์กรปกครองส่วนท้องถิ่น ผู้นําชุมชน และเครือข่ายอาสาสมัครพิทักษ์ทะเล ร่วมให้การต้อนรับ
พล.ต.อ.พัชรวาท กล่าวว่า จังหวัดตรังเป็นแหล่งหญ้าทะเลอันดับ 1 ของประเทศไทย แต่ในช่วงต้นเดือนกุมภาพันธ์ที่ผ่านมา เริ่มมีแนวโน้มที่ลดลง จําเป็นต้องรีบฟื้นฟู โดยได้กําหนด 3 มาตรการในการแก้ไขปัญหาโดยเร่งด่วน ได้แก่ 1) การกําหนดเขตการใช้ประโยชน์แหล่งหญ้าทะเล 2) ควบคุมผู้ประกอบการให้ดําเนินการตามมาตรการป้องกันและลดผลกระทบสิ่งแวดล้อมอย่างเข้มข้นตามรายงานการศึกษาผลกระทบสิ่งแวดล้อม (EIA) และ 3) กําหนดขอบเขตแนวหญ้าทะเลด้านนอกชายฝั่งทะเล ป้องกันไม่ให้มีการใช้ประโยชน์พื้นที่แหล่งหญ้าทะเลอย่างไม่ถูกวิธี หากทั้ง 3 มาตรการดําเนินการได้อย่างมีประสิทธิภาพเชื่อว่าแหล่งหญ้าทะเลจะสามารถฟื้นตัวกลับมาสมบูรณ์ได้อีก หัวใจสําคัญ คือ ความร่วมมือกันระหว่างภาครัฐ ภาคเอกชน องค์กรปกครองส่วนท้องถิ่น และเครือข่ายชุมชนชายฝั่ง ต้องร่วมกันปฏิบัติตามมาตรการอย่างเต็มที่และต่อเนื่อง
นอกจากนี้ การจัดตั้งสถาบันวิจัยเพื่อการอนุรักษ์พะยูนและสัตว์ทะเลหายาก ร่วมกับสมาคมบลูคาร์บอนโซไซตี้ และมหาวิทยาลัยเทคโนโลยีราชมงคลศรีวิชัย วิทยาเขตตรัง จะเป็นอีกแนวทางหนึ่งในประสานแนวทางการบริหารจัดการเพื่อการอนุรักษ์และเพิ่มจํานวนพะยูนอย่างยั่งยืน นอกจากนี้ กรมทรัพยากรทางทะเลและชายฝั่ง ยังจะได้ตั้งคณะทํางานขับเคลื่อนการดําเนินงานฟื้นฟูแหล่งหญ้าทะเลในบริเวณจังหวัดตรังและจังหวัดกระบี่ เพื่อหารือแนวทางการดําเนินงานอย่างเป็นรูปธรรมร่วมกับทุกภาคส่วนที่เกี่ยวข้องต่อไป เพื่อฟื้นฟูหญ้าทะเลที่เป็นแหล่งอาหารธรรมชาติสําคัญสําหรับวงจรชีวิตของทั้งสัตว์น้ําขนาดเล็กและขนาดใหญ่ โดยเฉพาะพะยูนและเต่าทะเล ที่ประเทศไทยต้องอนุรักษ์และเพิ่มจํานวนให้เร็วที่สุด เพื่อไม่ให้เสี่ยงต่อการสูญพันธุ์อีกในอนาคต
รัฐบาลไทย-ข่าวทำเนียบรัฐบาล-นายกฯ ประธานประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ครั้งที่ 1/2567 รับฟัง ร่วมประมวล ทุกความเห็นจากทุกหน่วยงานที่เกี่ยวข้อง
วันพฤหัสบดีที่ 15 กุมภาพันธ์ 2567
นายกฯ ประธานประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ครั้งที่ 1/2567 รับฟัง ร่วมประมวล ทุกความเห็นจากทุกหน่วยงานที่เกี่ยวข้อง
เพื่อร่วมกันหาข้อสรุปที่เป็นประโยชน์สูงสุดกับประเทศชาติ และประชาชน
วันนี้ (วันพฤหัสบดีที่ 15 กุมภาพันธ์ 2567) เวลา 16.00 น. ณ ตึกภักดีบดินทร์ ทําเนียบรัฐบาล นายเศรษฐา ทวีสิน นายกรัฐมนตรีปละรัฐมนตรีว่าการกระทรวงการคลัง เป็นประธานการประชุมคณะกรรมการนโยบายโครงการเติมเงิน 10,000 บาท ผ่าน Digital Wallet ครั้งที่ 1/2567 โดยภายหลังเสร็จสิ้นการประชุม นายชัย วัชรงค์ โฆษกประจําสํานักนายกรัฐมนตรี เปิดเผยสาระสําคัญ จากการประชุม ดังนี้
นายกรัฐมนตรีกล่าวว่า โครงการเติมเงิน 10,000 บาท ผ่าน Digital Wallet เป็นหนึ่งในนโยบายที่รัฐบาลได้แถลงต่อรัฐสภา ด้วยวัตถุประสงค์เพื่อกระตุ้นเศรษฐกิจและวางรากฐานทางเศรษฐกิจดิจิทัลให้กับประเทศในอนาคต โดยที่การดําเนินโครงการฯ นี้ ให้สําเร็จและลุล่วง รัฐบาลมีความจําเป็นต้องใช้งบประมาณ รวม 500,000 ล้านบาท
ทั้งนี้ นายกรัฐมนตรีกล่าวว่า รัฐบาลจะดําเนินการโครงการฯ ตามบทบัญญัติของรัฐธรรมนูญ และกฎหมายที่เกี่ยวข้อง โดยจะปฏิบัติหน้าที่และใช้อํานาจด้วยความซื่อสัตย์ สุจริต เปิดเผย มีความรอบคอบและระมัดระวังในการดําเนินกิจการต่าง ๆ เพื่อประโยชน์สูงสุดของประเทศและประชาชนส่วนรวม รวมทั้งรักษาวินัยการเงินการคลังของรัฐอย่างเคร่งครัด
โดยในส่วนของการประชุม ที่ประชุมไม่ต้องการให้เกิดข้อห่วงกังวลเรื่องความโปร่งใส ในการดําเนินโครงการ คณะกรรมการไม่ต้องการให้มีข้อครหา ในการดําเนินนโยบายนี้ จึงได้มีมติมอบหมายให้ฝ่ายเลขานุการของคณะกรรมการนโยบายฯ(กระทรวงการคลังและกระทรวงพาณิชย์)เป็นอนุกรรมการร่วมหารือกับฝ่ายต่างๆที่เกี่ยวข้องเพื่อวางแนวทางในการรวบรวมข้อเท็จจริงเพื่อคอบข้อสังเกตของคณะกรรมการกฤษฎีกา อีกทั้งยังได้มอบหมายให้กระทรวง DES และสํานักงานพัฒนารัฐบาลดิจิทัล (องค์การมหาชน) (DGA) ศึกษาและดําเนินการตามข้อหารือ และข้อเสนอแนะของทุกฝ่ายที่เกี่ยวข้องเพื่อวางแนวทางการขยายขอบเขตการพัฒนาระบบเพื่อให้เกิดความโปร่งใสและตรวจสอบได้เพื่อป้องการการทุจริต และยังได้แต่งตั้งอนุกรรมการด้านการตรวจสอบการกระทําอันเข้าข่ายการผิดหลักเกณฑ์และเงื่อนไขของโครงการฯ
ซึ่งในการประชุมครั้งนี้ นายกรัฐมนตรีในฐานะประธานฯ ได้รับฟังข้อคิดเห็นของทุกหน่วยงานที่ร่วมการประชุมอย่างทั่วถึง และหลากหลาย โดยทุกส่วนได้แลกเปลี่ยนข้อคิดเห็นกันอย่างเป็นประโยชน์ ถึงขอบเขตปัญหาทางเศรษฐกิจของประชาชน ข้อห่วงกังวล และการออกแบบมาตรการนี้ ซึ่งที่ประชุมจักได้นําไปพิจารณา ประมวลความคิดเห็นที่เป็นข้อสรุปเพื่อนํามาหารือกันอีกครั้งในการประชุมครั้งต่อไป
ทั้งนี้ นายกรัฐมนตรีได้กล่าวในช่วงท้ายว่า ตลอดเวลาของการเป็นนายกรัฐมนตรีที่ใกล้ชิด เข้าถึงประชาชน เห็นแววตา ความลําบากของประชาชน และต้องการให้ความช่วยเหลือ แต่ไม่ต้องการให้โครงการนี้เกิดการทุจริต จึงตั้งใจที่จะควบคุม เพื่อให้เป็นมาตรการที่เหมาะสม เกิดประโยชน์สูงสุดกับประเทศชาติ และประชาชน
รัฐบาลไทย-ข่าวทำเนียบรัฐบาล-รองปลัดเศรษฐเกียรติ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 2/2567
วันพฤหัสบดีที่ 15 กุมภาพันธ์ 2567
รองปลัดเศรษฐเกียรติ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 2/2567
รองปลัดเศรษฐเกียรติ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 2/2567
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการพิจารณาแผนงานหรือโครงการที่ใช้เงินกองทุนจัดรูปที่ดิน ครั้งที่ 2/2567 โดยมี นายสุรพงศ์ เจริญการยนต์ ผู้อํานวยการสํานักงานจัดรูปที่ดินกลาง และเจ้าหน้าที่ที่เกี่ยวข้อง เข้าร่วม ณ ห้องประชุม 1403 กระทรวงเกษตรและสหกรณ์ และผ่านระบบ VDO Conference โดยที่ประชุมได้รับทราบรายงานสถานะเงินกองทุนจัดรูปที่ดิน (ข้อมูล ณ วันที่ 31 ธันวาคม 2566)
นอกจากนี้ ยังได้พิจารณาและให้ความเห็นชอบ แผนงานและโครงการจัดรูปที่ดินและจัดระบบน้ําเพื่อเกษตรกรรม ปี 2567 (เพิ่มเติม) ประกอบด้วย งานก่อสร้างจัดระบบน้ําเพื่อเกษตรกรรม จํานวน 9 รายการ และงานปรับปรุงจัดระบบน้ําเพื่อเกษตรกรรม จํานวน 4 รายการ เพื่อให้สอดคล้องกับมติคณะอนุกรรมาธิการด้านเศรษฐกิจ 1 ในคณะกรรมาธิการวิสามัญพิจารณาร่างพระราชบัญญัติงบประมาณรายจ่าย ประจําปีงบประมาณ พ.ศ. 2567
รัฐบาลไทย-ข่าวทำเนียบรัฐบาล-ธ.ก.ส. เพิ่มสิทธิประโยชน์การออมกับ “เงินฝาก UP LEVEL” ฝากขั้นต่ำ 50,000 บาท รับดอกเบี้ยสูงสุด 8.88% ต่อปี
วันพฤหัสบดีที่ 15 กุมภาพันธ์ 2567
15/02/2567
ธ.ก.ส. เพิ่มสิทธิประโยชน์การออมกับ “เงินฝาก UP LEVEL” ฝากขั้นต่ํา 50,000 บาท รับดอกเบี้ยสูงสุด 8.88% ต่อปี
ธ.ก.ส. ออกผลิตภัณฑ์เอาใจสายออมกับ “เงินฝาก UP LEVEL” ฝากขั้นต่ํา 50,000 บาท ระยะเวลา 10 เดือน รับดอกเบี้ยแบบขั้นบันได สูงสุด 8.88% ต่อปี เฉลี่ย 2.05% ต่อปี เริ่มรับฝาก 16 กุมภาพันธ์ – 15 มีนาคม 2567
นายฉัตรชัย ศิริไล ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. ออกผลิตภัณฑ์ “เงินฝาก UP LEVEL” เพื่อเพิ่มสิทธิประโยชน์ให้กับผู้รักการออมอย่างต่อเนื่อง รับฝากขั้นต่ํา 50,000 บาท ระยะเวลา 10 เดือน รับดอกเบี้ยแบบขั้นบันได สูงสุดร้อยละ 8.88 ต่อปี เฉลี่ยร้อยละ 2.05 ต่อปี แบ่งอัตราดอกเบี้ยเป็น 3 ช่วง ได้แก่ ช่วงที่ 1 ตั้งแต่วันที่ 16 กุมภาพันธ์ 2567 ถึง วันที่ 15 กันยายน 2567 (ระยะเวลา 7 เดือน) ร้อยละ 1.18 ต่อปี ช่วงที่ 2 ตั้งแต่วันที่ 16 กันยายน 2567 ถึง วันที่ 15 พฤศจิกายน 2567 (ระยะเวลา 2 เดือน) ร้อยละ 1.68 ต่อปี และช่วงที่ 3 ตั้งแต่วันที่ 16 พฤศจิกายน 2567 ถึง วันที่ 15 ธันวาคม 2567 (ระยะเวลา 1 เดือน) ร้อยละ 8.88 ต่อปี โดยผู้ที่สนใจสามารถเปิดบัญชีและฝากเงินขั้นต่ําครั้งละ 50,000 บาท ได้ตั้งแต่วันที่ 16 กุมภาพันธ์ – 15 มีนาคม 2567 ทั้งนี้ ผู้ฝากที่ถอนเงินบางส่วนหรือปิดบัญชีก่อนครบกําหนด ธนาคารเรียกเก็บค่าธรรมเนียม ร้อยละ 1 ของต้นเงินที่ถอน ขั้นต่ําครั้งละ 500 บาท สอบถามรายละเอียดเพิ่มเติมได้ที่ ธ.ก.ส. ทุกสาขาทั่วประเทศ หรือ Call center 02 555 0555
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ลงพื้นที่ชัยภูมิเยี่ยมชมการดำเนินงานกลุ่มวิสาหกิจแปรรูปสมุนไพรไทยภูเขียว และสถานประกอบการดีมี MIND ตามนโยบาย“ปั้นอุตสาหกรรมดี คู่ชุมชน”
วันพฤหัสบดีที่ 15 กุมภาพันธ์ 2567
15/02/2567
​ผู้ตรวจราชการฯ ศุภกิจ ลงพื้นที่ชัยภูมิเยี่ยมชมการดําเนินงานกลุ่มวิสาหกิจแปรรูปสมุนไพรไทยภูเขียว และสถานประกอบการดีมี MIND ตามนโยบาย“ปั้นอุตสาหกรรมดี คู่ชุมชน”
​ผู้ตรวจราชการฯ ศุภกิจ ลงพื้นที่ชัยภูมิเยี่ยมชมการดําเนินงานกลุ่มวิสาหกิจแปรรูปสมุนไพรไทยภูเขียว และสถานประกอบการดีมี MIND ตามนโยบาย“ปั้นอุตสาหกรรมดี คู่ชุมชน”
วันที่ 12 กุมภาพันธ์ 2567 เวลา 11.00 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายวีระวัฒน์ ศรีสม อุตสาหกรรมจังหวัดชัยภูมิและเจ้าหน้าที่ ลงพื้นที่กลุ่มวิสาหกิจแปรรูปสมุนไพรไทยภูเขียว (บ้านไร่แสงทอง ชัยภูมิ) ซึ่งเป็นกลุ่มที่ปลูกผักและแปรรูปผลิตภัณฑ์จากผลผลิตภายในไร่ภูแสงทอง อาทิ ผักผง น้ําสลัด ตามมาตรฐานเกษตรอินทรีย์ตั้งแต่เริ่มต้นปลูกไม้ผล นาข้าว และการปลูกพืชอินทรีย์ ไร่ออร์แกนิคมาตรฐาน Organic Thailand ส่งจําหน่ายในท็อปส์ ซูเปอร์มาร์เก็ต และเปิดเป็นฟาร์มเชิงท่องเที่ยวเกษตร และได้ริเริ่มปลูกอ้อย เพื่อให้สมาชิกกลุ่มได้ทําเกษตรแปลงใหญ่เนื่องจากในพื้ที่มีการส่งเสริมให้ปลูกอ้อย โดยอุทยานมิตรผลภูเขียว และในปี 2566 สํานักงานอุตสาหกรรมจังหวัดชัยภูมิได้เข้ามาส่งเสริมพัฒนาผลิตภัณฑ์จากน้ําอ้อยออแกนิค เป็น ไวน์น้ําอ้อย ภายใต้โครงการ OPOAI-C สร้างสินค้าเกษตรอุตสาหกรรม 1 จังหวัด 1 ชุมชน หนุนสร้างซอฟต์พาวเวอร์อาหารไทยสู่ตลาดโลก เพิ่มมูลค่าจากวัตถุดิบและอัตลักษณ์ของชุมชน ผู้ตรวจฯ ได้มอบหมายให้สํานักงานอุตสาหกรรมจังหวัดชัยภูมิ ประสานหน่วยงานภาคีเครือข่ายช่วยพัฒนากระบวนการผลิตให้มีมาตรฐาน พร้อมให้คําปรึกษาการขออนุญาตผลิตและจําหน่ายจากกรมสรรพสามิตต่อไป
เวลา 13.00 น. ผู้ตรวจราชการฯ และคณะลงพื้นที่อุทยานมิตรผล ภูเขียว ในกลุ่มมิตรผล ดําเนินธุรกิจอ้อยครบวงจร ตั้งแต่ต้นน้ํายันถึงปลายน้ําคือเริ่มพัฒนาสายพันธุ์อ้อย ส่งเสริมเกษตรกรปลูกในรูปแบบของคอนแทรคฟาร์มมิ่ง รับซื้อและแปรรูปอ้อยโดยไม่ทิ้งเศษให้เหลือ ห้องแล็บมิตรผลวิจัยพัฒนาอ้อยและน้ําตาล โรงงานผลิตน้ําตาลของมิตรผล โรงงานเอทานอล โรงไฟฟ้าชีวมวล และโรงงานผลิตไม้ปาร์ติเกิลบอร์ด (ไม้อัดชานอ้อย) ซึ่งใช้อ้อยเป็นวัตถุดิบทั้งสิ้น แสดงให้เห็นว่าทุกส่วนของอ้อยใช้ประโยชน์ทั้งหมดในด้านการส่งเสริมเกษตรกรนั้น ได้ริเริ่มนําระบบเทคโนโลยีสารสนเทศเข้ามาประยุกต์ใช้ในระบบการจัดการของอุตสาหกรรมอ้อยและน้ําตาล หรือเรียกว่า มิตรผล โมเดิลฟาร์ม ระบบยังช่วยบันทึกการดําเนินงานในไร่อ้อย เช่น มีการเตรียมดินเมื่อไหร่ ใส่ปุ๋ย ใส่น้ําเมื่อไหร่ และตัดเมื่อไหร่ ทําให้ชาวไร่สามารถวิเคราะห์เปรียบเทียบผลการดําเนินงานในแต่ละแปลงและนําไปปรับปรุงเพื่อเพิ่มผลผลิตในแปลงอื่นๆ ได้เป็นอย่างดี ซึ่งดําเนินกิจการ บนพื้นฐานที่ต้องรับผิดชอบต่อสังคม และเป็นมิตรต่อสิ่งแวดล้อม ซึ่งผู้ตรวจราชการฯ ได้มอบหมายให้ สํานักงานอุตสาหกรรมจังหวัดชัยภูมิ ให้คําปรึกษาแนะนํา บริษัทฯ เพื่อยกระดับอุตสาหกรรมสีเขียว (GI) ในระดับที่สูงขึ้นต่อไป
รัฐบาลไทย-ข่าวทำเนียบรัฐบาล-เร่งยกร่าง พ.ร.ก.เปิดทางคืนปืนเถื่อน ดันเป็นมาตรการควบคุมอาวุธปืน ลดปัญหาความรุนแรงสังคม
วันจันทร์ที่ 12 กุมภาพันธ์ 2567
เร่งยกร่าง พ.ร.ก.เปิดทางคืนปืนเถื่อน ดันเป็นมาตรการควบคุมอาวุธปืน ลดปัญหาความรุนแรงสังคม
.....
รัฐบาล โดยนายกรัฐมนตรี ตระหนักถึงปัญหาอาชญากรรมและความรุนแรงในสังคม จึงได้มอบกระทรวงมหาดไทย (มท.) กําหนดมาตรการลดจํานวนปืน โดยให้ผู้ที่ครอบครองปืนเถื่อน ปืนไม่ได้จดทะเบียน หรือไม่ได้รับอนุญาต ให้นําปืนมาคืนภาครัฐภายในระยะเวลาที่กําหนดได้โดยไม่มีความผิด
.
โดยกรมการปกครอง จะเป็นผู้ดําเนินการยกร่างพระราชกําหนด (พ.ร.ก.) ซึ่งมีหลักการเปิดทางให้คืนอาวุธปืนในเวลาที่กําหนด โดยผู้ครอบครองไม่มีความผิด และจะนําเสนอรัฐมนตรีว่าการกระทรวงมหาดไทยพิจารณาต่อไป
.
ทั้งนี้ นอกจากการออก พ.ร.ก. เพื่อเปิดทางให้ผู้ครอบครองปืนเถื่อนนําปืนมามอบแก่ทางการแล้ว กรมการปกครอง ยังเตรียมออกมาตรการเพิ่มความเข้มงวดในการครอบครองและควบคุมจํานวนอาวุธปืนเพิ่มเติม เช่น
- การเตรียมยกเลิกปืนสวัสดิการ
- การพิจารณามาตรการสําหรับผู้ได้รับใบอนุญาตนําเข้าปืน
- การกําหนดให้การปราบปรามปืนเถื่อนเป็นหนึ่งในเกณฑ์วัดผลงาน (KPI) ของนายอําเภอ และผู้ว่าราชการจังหวัด
.
อ่านเพิ่มเติม คลิก https://www.thaigov.go.th/news/contents/details/78529
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-บสย. หารือ ธ.กรุงเทพ ช่วย SMEs ปี 2567
วันจันทร์ที่ 12 กุมภาพันธ์ 2567
12/02/2567
บสย. หารือ ธ.กรุงเทพ ช่วย SMEs ปี 2567
บสย. เข้าพบนายชาติศิริ โสภณพนิช กรรมการผู้จัดการใหญ่ ธนาคารกรุงเทพ จํากัด (มหาชน) เพื่อร่วมหารือเชิงนโยบายเกี่ยวกับแนวทางการช่วยเหลือสนับสนุนผู้ประกอบการ SMEs ในปี 2567
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) พร้อมด้วย นายกิตติพงษ์ บุรณศิริ รองผู้จัดการทั่วไป สายงานกลยุทธ์และผลิตภัณฑ์ เข้าพบนายชาติศิริ โสภณพนิช กรรมการผู้จัดการใหญ่ ธนาคารกรุงเทพ จํากัด (มหาชน) เพื่อร่วมหารือเชิงนโยบายเกี่ยวกับแนวทางการช่วยเหลือสนับสนุนผู้ประกอบการ SMEs ในปี 2567
ทั้งนี้ บสย. ได้รายงานผลดําเนินงาน ด้านการค้ําประกันสินเชื่อระหว่าง บสย. และ ธนาคารกรุงเทพ ในปี 2566 รวมทั้งการช่วยลูกหนี้ของธนาคารกรุงเทพอย่างต่อเนื่อง ผ่านมาตรการต่างๆของ บสย. อาทิ การเชิญลูกหนี้เข้าร่วมโครงการปรับโครงสร้างหนี้ การเข้าร่วมมาตรการ “บสย. พร้อมช่วย” มาตรการ 3 สี ผ่อนน้อย เบาแรง ขณะเดียวกัน คณะผู้บริหาร บสย. ได้ร่วมหารือแนวทางความร่วมมือระหว่างกัน เพื่อร่วมกันสนับสนุนผู้ประกอบการ SMEs ตลอดปี 2567
โดยธนาคารกรุงเทพ จะมุ่งเน้นการช่วยเหลือผู้ประกอบการ SMEs แก้ไขปัญหาหนี้ และ NPL เพื่อให้ผู้ประกอบการ SMEs เติบโตอย่างยั่งยืน มีศักยภาพเข้าถึงแหล่งทุนหมุนเวียนได้มากขึ้น ขณะที่ บสย. ได้ตอกย้ําความมั่นใจการยกระดับการทํางานร่วมกันระหว่าง บสย. และ ธนาคารกรุงเทพ ผ่านดิจิทัลแพลตฟอร์ม เต็มรูปแบบตั้งแต่ปี 2567 เป็นต้นไป
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ลงพื้นที่อ่างทอง ขับเคลื่อนนโยบาย MIND ใช้ “หัว และ ใจ” ปั้นอุตสาหกรรมคู่ชุมชน พร้อมหารือภาคเอกชน ภาคีเครือข่าย หาแนวพัฒนาภาคอุตสาหกรรมในพื้นที่ฯ
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ ศุภกิจ ลงพื้นที่อ่างทอง ขับเคลื่อนนโยบาย MIND ใช้ “หัว และ ใจ” ปั้นอุตสาหกรรมคู่ชุมชน พร้อมหารือภาคเอกชน ภาคีเครือข่าย หาแนวพัฒนาภาคอุตสาหกรรมในพื้นที่ฯ
​ผู้ตรวจราชการฯ ศุภกิจ ลงพื้นที่อ่างทอง ขับเคลื่อนนโยบาย MIND ใช้ “หัว และ ใจ” ปั้นอุตสาหกรรมคู่ชุมชน พร้อมหารือภาคเอกชน ภาคีเครือข่าย หาแนวพัฒนาภาคอุตสาหกรรมในพื้นที่ฯ
วันที่ 7 กุมภาพันธ์ 2567 เวลา 13.30 น. นายศุภกิจ บุญศิริ ผู้ตรวจราชการกระทรวงอุตสาหกรรม เป็นประธานประชุมชี้แจงการขับเคลื่อนนโยบายสําคัญของกระทรวงอุตสาหกรรม (อก.) สู่อุตสาหกรรมวิถีใหม่ พร้อมหารือภาคเอกชน ภาคีเครือข่ายหาแนวพัฒนาภาคอุตสาหกรรมในพื้นที่ฯ โดยมี นายบวรวิทย์ อัครจันทโชติ อุตสาหกรรมจังหวัดอ่างทอง ผู้แทนสภาอุตสาหกรรมจังหวัดอ่างทอง ผู้แทนสภาหอการค้าจังหวัดอ่างทอง ธพว. สาขาอ่างทอง สสว. จังหวัดอ่างทอง และเจ้าหน้าที่เข้าร่วมประชุม ผู้ตรวจราชการฯ ได้รับทราบผลการดําเนินงานปัญหาอุปสรรคต่างๆ พร้อมนี้ได้รับฟังทิศทางการพัฒนาภาคอุตสาหกรรมของจังหวัด ซึ่งยังต้องผลักดันให้ปรับปรุงแก้ไขผังเมืองรวมจังหวัดรองรับการพัฒนาอุตสาหกรรมแปรรูปเกษตรเนื่องจากจังหวัดอ่างทอง มีวัตถุดิบทางการเกษตร อาทิ ปลาแม่น้ํา มะม่วง สมุนไพร และยังเป็นแหล่งผลิตไข่นกกระทามากที่สุดของประเทศ สู่การอุตสาหกรรมเกษตรแปรรูป ให้มีขีดความสามารถในการแข่งขันได้ และการป้องกันแก้ไขผลกระทบจากอุทกภัยภายในพื้นที่ ทั้งนี้ ได้มอบหมายให้สํานักงานอุตสาหกรรมจังหวัดอ่างทอง เป็นแกนกลางในการบูรณาการการทํางานร่วมกันระหว่างหน่วยงานภาครัฐและเอกชนเพื่อขับเคลื่อนภารกิจงานต่าง ๆ และให้คําปรึกษาแนะนํา อํานวยความสะดวกให้แก่ผู้ประกอบการในพื้นที่ต่อไป
เวลา 15.30 น. ผู้ตรวจราชการฯ ศุภกิจ ได้ตรวจราชการกรณีปกติ รอบที่ 1 ประจําปีงบประมาณ พ.ศ. 2567 ณ สํานักงานอุตสาหกรรมจังหวัดอ่างทอง เน้นย้ําการขับเคลื่อนนโยบาย MIND พร้อมให้ข้อเสนอแนะการปฏิบัติงาน ดังนี้ การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่ที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมาย โดยใช้นําหลักการอุตสาหกรรมรวมใจ (การมีส่วนร่วมในการดูแลความปลอดภัยและสิ่งแวดล้อมของชุมชน สังคม) เข้ามาเป็นเครื่องมือในการดํานเนินงาน พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ รวมถึงบูรณาการการทํางานร่วมกันกับภาคส่วนที่เกี่ยวข้อง การสื่อสารประชาสัมพันธ์ สร้างความเข้าใจสู่สาธารณชน โดยเฉพาะกับผู้มีส่วนได้ส่วนเสีย ซึ่งจะส่งผลดีต่อการทํางานร่วมกัน ตลอดจนรับทราบปัญหา อุปสรรค และข้อเสนอแนะต่อการปรับปรุง พัฒนางานตามภารกิจที่รับผิดชอบต่อดําเนินงานในพื้นที่ เพื่อให้ตอบสนองต่อนโยบายกระทรวงฯ เกิดผลสําเร็จเป็นรูปธรรม เพื่อให้เกิดประสิทธิภาพประสิทธิผลในการปฏิบัติงานต่อไป
รัฐบาลไทย-ข่าวทำเนียบรัฐบาล-Moody’s คงอันดับเครดิตองค์กร ธอส. ที่ระดับ Baa1 และแนวโน้มระดับ Stable
วันจันทร์ที่ 12 กุมภาพันธ์ 2567
12/02/2567
Moody’s คงอันดับเครดิตองค์กร ธอส. ที่ระดับ Baa1 และแนวโน้มระดับ Stable
Moody's Investors Service สถาบันการจัดอันดับเครดิตระดับสากล ประกาศคงอันดับเครดิตองค์กรของ ธอส. ในระดับ Baa1 และแนวโน้มอันดับเครดิตในระดับคงที่ (Stable) ถือเป็นอันดับความน่าเชื่อถือในระดับสูงสําหรับสถาบันการเงินในประเทศไทย
ธนาคารอาคารสงเคราะห์ (ธอส.) เผย Moody's Investors Service สถาบันการจัดอันดับเครดิตระดับสากล ประกาศคงอันดับเครดิตองค์กรของ ธอส. ในระดับ Baa1 และแนวโน้มอันดับเครดิตในระดับคงที่ (Stable) ถือเป็นอันดับความน่าเชื่อถือในระดับสูงสําหรับสถาบันการเงินในประเทศไทย สะท้อนความแข็งแกร่งทางการเงินของธนาคาร และบริหารจัดการ NPL ได้อย่างมีประสิทธิภาพ
นายกมลภพ วีระพละ กรรมการผู้จัดการ ธนาคารอาคารสงเคราะห์ (ธอส.) เปิดเผยว่า Moody’s Investors Service สถาบันจัดอันดับเครดิตระดับสากล ประกาศคงอันดับเครดิตองค์กรของ ธอส. ในระดับ “Baa1” รวมทั้งแนวโน้มอันดับเครดิตของ ธอส. ที่ระดับ “คงที่” (Stable) ถือเป็นอันดับความน่าเชื่อถือในระดับสูงสําหรับสถาบันการเงินในประเทศไทย สะท้อนถึงความแข็งแกร่งทางด้านการเงิน การบริการ และการมีสภาพคล่องที่มั่นคงตลอดปี 2566 โดย ณ วันที่ 31 ธันวาคม 2566 ธอส. สามารถปล่อยสินเชื่อใหม่ได้ถึง 253,860 ล้านบาท สูงกว่าเป้าหมายที่ตั้งไว้ในปี 2566 ที่ 235,480 ล้านบาท เงินฝากรวม 1,540,652 ล้านบาท เพิ่มขึ้น 8.76% จากปี 2565 ในขณะที่หนี้ที่ไม่ก่อให้เกิดรายได้ (NPL) อยู่ที่ 66,343 ล้านบาท หรือคิดเป็น 3.87% ของสินเชื่อรวม ดีกว่าเป้าหมายที่ตั้งไว้ในปี 2566 ซึ่งอยู่ที่ 4.16% และมีสินทรัพย์จํานวน 1.79 ล้านล้านบาท เพิ่มขึ้น 7.60% เมื่อเทียบกับช่วงเดียวกันของปีก่อนหน้า สะท้อนว่า ธอส. มีความแข็งแกร่งและมีเสถียรภาพ พร้อมขับเคลื่อนภารกิจของธนาคารเพื่อ “ทําให้คนไทยมีบ้าน” ได้อย่างมั่นคงและยั่งยืนต่อไป
รัฐบาลไทย-ข่าวทำเนียบรัฐบาล-บีโอไอ ไฟเขียว! แผนการลงทุนเชิงรุก ปี 67 ดึงดูดต่างชาติลงทุนในอุตสาหกรรมเป้าหมาย
วันจันทร์ที่ 12 กุมภาพันธ์ 2567
บีโอไอ ไฟเขียว! แผนการลงทุนเชิงรุก ปี 67 ดึงดูดต่างชาติลงทุนในอุตสาหกรรมเป้าหมาย
.....
บีโอไอ ไฟเขียว! แผนการลงทุนเชิงรุก ปี 67 ดึงดูดต่างชาติลงทุนในอุตสาหกรรมเป้าหมาย
.
คณะกรรมการส่งเสริมการลงทุน (บอร์ดบีโอไอ) เห็นชอบมาตรการส่งเสริมการลงทุน ปี 2567 โดยมุ่งเน้นภารกิจ 5 ด้านสําคัญ ประกอบด้วย
.
1. ส่งเสริมการลงทุนเชิงรุกในอุตสาหกรรมเป้าหมาย 5 สาขา ได้แก่ BCG ยานยนต์ไฟฟ้า หรือ EV อิเล็กทรอนิกส์ ดิจิทัล และกิจการสํานักงานภูมิภาค จากกลุ่มนักลงทุนประเทศเป้าหมาย เช่น ญี่ปุ่น จีน เกาหลีใต้ สหรัฐอเมริกา และยุโรป เป็นต้น
2. ยกระดับสภาพแวดล้อมในการประกอบธุรกิจ เช่น การส่งเสริมการเจรจา FTA กับประเทศคู่ค้าสําคัญ ผลักดันการใช้พลังงานสะอาด เป็นต้น
3. ดึงดูดบุคลากรทักษะสูงจากต่างประเทศผ่านมาตรการวีซ่าพํานักระยะยาว (Long-term Resident Visa) และการปรับปรุงศูนย์บริการวีซ่าและใบอนุญาตทํางาน (One Stop Service)
4. เชื่อมผู้ประกอบการไทยเข้าสู่ห่วงโซ่อุปทานในอุตสาหกรรมเป้าหมาย เช่น EV และแผ่นวงจรพิมพ์ เป็นต้น
5. สร้างขีดความสามารถในการแข่งขันและเป็นมิตรต่อสิ่งแวดล้อมให้กับผู้ประกอบการ เพื่อมุ่งสู่อุตสาหกรรมยุคใหม่ เช่น การใช้เครื่องจักรประหยัดพลังงาน การใช้พลังงานหมุนเวียน และการใช้ระบบอัตโนมัติและหุ่นยนต์ เป็นต้น
.
ทั้งนี้ มาตรการส่งเสริมการลงทุนดังกล่าว ดําเนินการภายใต้ยุทธศาสตร์การส่งเสริมการลงทุน 5 ปี (พ.ศ. 2566 – 2570) เพื่อปรับโครงสร้างเศรษฐกิจไทยสู่ “เศรษฐกิจใหม่” ที่กระตุ้นให้เกิดการลงทุนในประเทศมากขึ้น
.
อ่านเพิ่มเติม คลิกhttps://www.thaigov.go.th/news/contents/details/78665
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รัฐบาลเดินหน้าจัดตั้ง “ระเบียงมนุษยธรรม” ชายแดนไทย-เมียนมา เพื่อให้ความช่วยเหลือทางมนุษยธรรม
วันจันทร์ที่ 12 กุมภาพันธ์ 2567
รัฐบาลเดินหน้าจัดตั้ง “ระเบียงมนุษยธรรม” ชายแดนไทย-เมียนมา เพื่อให้ความช่วยเหลือทางมนุษยธรรม
.....
รัฐบาลเดินหน้าจัดตั้ง “ระเบียงมนุษยธรรม” ชายแดนไทย-เมียนมา เพื่อให้ความช่วยเหลือทางมนุษยธรรม
.
รัฐบาลไทย โดยกระทรวงการต่างประเทศและหน่วยงานที่เกี่ยวข้อง ได้ลงพื้นที่ (8-9 ก.พ. 67) อ.แม่สอด จ. ตาก เพื่อสํารวจพื้นที่ที่เหมาะสมในการจัดตั้ง “ระเบียงมนุษยธรรม” ซึ่งเป็นศูนย์ให้ความช่วยเหลือด้านมนุษยธรรมแก่ประชาชนที่ได้รับผลกระทบจากสถานการณ์ความไม่สงบในเมียนมาให้แล้วเสร็จภายใน 1 เดือน
.
การดําเนินการดังกล่าว เป็นผลสืบเนื่องมาจากการเห็นพ้องและตอบรับในการประชุมรัฐมนตรีต่างประเทศอาเซียนอย่างไม่เป็นทางการ ในช่วงสัปดาห์ที่ผ่านมา
.
เป็นการช่วยเหลือด้านมนุษยธรรม ไม่ว่าจะเป็นข้าวสาร อาหารแห้ง หรือยารักษาโรค ผ่านสภากาชาดไทยไปยังสภากาชาดเมียนมา มีพื้นที่ที่ตั้งเป็นศูนย์รับการช่วยเหลือในรัฐกระเหรี่ยง ถือว่าเป็นจุดแรกที่จะส่งความช่วยเหลือเข้าไป
.
ทั้งนี้ จะมีศูนย์ประสานงานอาเซียนเพื่อความช่วยเหลือด้านมนุษยธรรมและการจัดการภัยพิบัติ (ASEAN Coordinating Centre for Humanitarian Assistance on Disaster Management : AHA Centre) สภากาชาดไทย และสภากาชาดเมียนมา หรือหน่วยงานกลาง เข้าร่วมสังเกตการณ์
.
การจัดตั้งระเบียงมนุษยธรรม นอกจากจะยกระดับการให้ความช่วยเหลือมนุษยธรรมแก่ประชาชนเมียนมาตามแนวชายแดนแล้ว ยังมุ่งหวังว่าจะนําไปสู่การเจรจาเพื่อสันติภาพ สอดคล้องต่อฉันทามติ 5 ข้อ ที่อาเซียนบรรลุข้อตกลงร่วมกัน ตามที่ไทยได้เสนอแนวทาง D4D (De-escalating Violence, Delivering Humanitarian Assistance, Discharge of Detainees และ Dialogue)
.
อ่านเพิ่มเติม คลิกhttps://www.thaigov.go.th/news/contents/details/78686
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เพิ่มอีก ! สิทธิประโยชน์บัตรทอง “มะเร็งครบวงจร” คัดกรอง-รักษา-ดูแลระยะท้าย
วันจันทร์ที่ 12 กุมภาพันธ์ 2567
เพิ่มอีก ! สิทธิประโยชน์บัตรทอง “มะเร็งครบวงจร” คัดกรอง-รักษา-ดูแลระยะท้าย
.....
รัฐบาลเดินหน้าขับเคลื่อนนโยบาย “มะเร็งครบวงจร” ภายใต้สิทธิบัตรทองอย่างต่อเนื่อง เพื่อป้องกัน ตรวจคัดกรอง ดูแลรักษา และฟื้นฟูผู้ป่วยมะเร็งด้วยบริการการรักษาที่มีประสิทธิภาพ ครอบคลุม ทั่วถึง โดยบรรจุสิทธิประโยชน์เพิ่มเติม เช่น
.
บริการรักษา :
- ฝังแร่เฉพาะที่ เพื่อรักษาผู้ป่วยที่มีเนื้องอกในตา
- ผ่าตัด มะเร็งต่อมลูกหมาก มะเร็งลําไส้ใหญ่และลําไส้ตรง มะเร็งตับและตับอ่อน และท่อน้ําดี ด้วยหุ่นยนต์
- บริการรักษาด้วยรังสีโปรตอน
.
บริการตรวจเชิงรุก :
- ตรวจคัดกรองมะเร็งเต้านมด้วยเครื่องเมมโมแกรมและอัลตราซาวด์ในหญิงไทยอายุ 40 ปีขึ้นไปที่ครอบครัวมีประวัติมะเร็งเต้านม ปีละ 1 ครั้ง
- ตรวจปัสสาวะชุดตรวจพยาธิใบไม้ในตับสําเร็จรูปชนิดเร็วด้วยตนเอง สําหรับคนไทยทุกสิทธิ อายุ 15 ปีขึ้นไปที่เป็นกลุ่มเสี่ยง
.
จัดระบบดูแลผู้ป่วยมะเร็งระยะสุดท้าย :
กําหนดให้หน่วยงาน หรือ องค์กร ที่ให้บริการดูแลผู้ป่วยติดเตียง บริการดูแลแบบประคับประคองและระยะท้าย เช่น วัด โบสถ์คริสต์ มัสยิด สถานประกอบการเพื่อสุขภาพ เป็นหน่วยบริการส่งต่อเฉพาะด้านชีวาภิบาล หรือ หน่วยชีวาภิบาล ในฐานะสถานบริการสาธารณสุขที่ถูกต้องตามกฎหมาย
.
อ่านเพิ่มเติม >> https://www.thaigov.go.th/news/contents/details/78556
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​พวงเพ็ชร ชู “เชียงใหม่ไนท์ซาฟารี” โกยเม็ดเงินท่องเที่ยวเข้าประเทศ รับนโยบายวีซ่าฟรีไทย-จีน 1 มี.ค.นี้
วันจันทร์ที่ 12 กุมภาพันธ์ 2567
12/02/2567
​พวงเพ็ชร ชู “เชียงใหม่ไนท์ซาฟารี” โกยเม็ดเงินท่องเที่ยวเข้าประเทศ รับนโยบายวีซ่าฟรีไทย-จีน 1 มี.ค.นี้
​พวงเพ็ชร ชู “เชียงใหม่ไนท์ซาฟารี” โกยเม็ดเงินท่องเที่ยวเข้าประเทศ รับนโยบายวีซ่าฟรีไทย-จีน 1 มี.ค.นี้
วันที่ 12 กุมภาพันธ์ 2567 นางพวงเพ็ชร ชุนละเอียด รัฐมนตรีประจําสํานักนายกรัฐมนตรี พร้อมคณ ะประกอบด้วย นายจักรพล ตั้งสุทธิธรรม รองเลขาธิการนายกรัฐมนตรี ฝ่ายการเมือง นายกฤช เอื้อวงศ์ ที่ปรึกษารัฐมนตรีประจําสํานักนายกรัฐมนตรี นายนิรัตน์ พงษ์สิทธิถาวร ผู้ว่าราชการจังหวัดเชียงใหม่ เดินทางลงพื้นที่ จ.เชียงใหม่ เพื่อตรวจเยี่ยมและติดตามการดําเนินงานของสํานักงานพัฒนาพิงคนคร (องค์การมหาชน) พร้อมตรวจเยี่ยมการดําเนินงานของสํานักงานเชียงใหม่ไนท์ซาฟารี เพื่อเตรียมรองรับนักท่องเที่ยวทั้งชาวไทยและชาวต่างชาติ ในช่วงเทศกาลสําคัญของประเทศที่กําลังจะมาถึง โดยมี พลเอกโกศล ประทุมชาติ กรรมการบริหาร ทําหน้าที่ประธานกรรมการบริหารการพัฒนาพิงคนคร พร้อมด้วยคณะกรรมการ รวมถึง นางสาวฐิติรัตน์ ต๊ะวันวงค์ ผู้อํานวยการสํานักงานเชียงใหม่ไนท์ซาฟารี และคณะผู้บริหาร ให้การต้อนรับ ณ ห้องประชุมสํานักงานเชียงใหม่ไนท์ซาฟารี พร้อมเยี่ยมชมกิจกรรมการแสดง Tiger Show ชมสัตว์ในโซน Savanna Safari และร่วมชมกิจกรรมน้ําพุดนตรีที่มีขนาดใหญ่ที่สุดในประเทศไทยและสูงที่สุดในเอเชีย
นางพวงเพ็ชร กล่าวว่า เชียงใหม่ไนท์ซาฟารี มีการพัฒนารูปแบบกิจกรรม รวมถึงเพิ่มปริมาณสัตว์ เพื่อให้นักท่องเที่ยวได้มาศึกษาและพักผ่อนในบรรยากาศที่ร่มรื่น ซึ่งจากการลงพื้นที่วันนี้รู้สึกยินดีที่ได้เห็นนักท่องเที่ยวสนใจมาเที่ยวที่นี่เป็นจํานวนมาก ขณะเดียวกัน ทางเชียงใหม่ไนท์ซาฟารีเองได้มีการปรับปรุงและพัฒนาตัวกิจกรรมให้น่าสนใจยิ่งขึ้น คาดหวังว่าเชียงใหม่ไนท์ซาฟารีจะเพิ่มโอกาสเมืองเชียงใหม่ให้กลับมาได้รับความนิยมจากนักท่องเที่ยวทั่วโลกอีกครั้ง ดึงเม็ดเงินจากนักท่องเที่ยวทั่วโลก สอดรับนโยบายวีซ่าฟรี ไทย-จีน ที่จะเริ่มขึ้นในวันที่ 1 มีนาคมนี้ จึงขอเชิญชวนทุกท่านมาเยี่ยมชมสัตว์ต่างๆ ที่หาชมได้ยาก มาบรรยากาศการท่องเที่ยวเชิงนิเวศอย่างใกล้ชิด และร่วมกิจกรรมอื่นๆ อีกมากมายที่ทางเชียงใหม่ไนท์ซาฟารีเตรียมไว้ ให้ทุกคนท่องเที่ยวได้ตลอดทั้งปี
สําหรับสํานักงานพัฒนาพิงคนคร (องค์การมหาชน) เป็นหน่วยงานที่มีบทบาทในการส่งเสริมการท่องเที่ยวของ จ.เชียงใหม่ และพื้นที่ใกล้เคียง ช่วยเพิ่มพูนศักยภาพท่องเที่ยวเชิงพื้นที่ สร้างอาชีพ สร้างรายได้ และยกระดับคุณภาพชีวิตประชาชน ปัจจุบันเป็นหน่วยงานที่ดูแลการดําเนินงานของสํานักงานเชียงใหม่ไนท์ซาฟารี หนึ่งในเป้าหมายการเดินทางยอดฮิตของนักท่องเที่ยวที่เดินทางมายัง จ.เชียงใหม่ ดําเนินงานโดยได้รับการจัดสรรงบประมาณจากภาครัฐและเงินรายได้จากสํานักงานเชียงใหม่ไนท์ซาฟารีเป็นหลัก
รัฐบาลไทย-ข่าวทำเนียบรัฐบาล-กรุงไทย เปิดซื้อ-ขายทองคำ 96.5% แบบเรียลไทม์ผ่าน Gold Wallet บนแอปฯเป๋าตัง พลิกการลงทุนให้ง่ายและงอกเงย
วันจันทร์ที่ 12 กุมภาพันธ์ 2567
12/02/2567
กรุงไทย เปิดซื้อ-ขายทองคํา 96.5% แบบเรียลไทม์ผ่าน Gold Wallet บนแอปฯเป๋าตัง พลิกการลงทุนให้ง่ายและงอกเงย
ธ.กรุงไทยเอาใจผู้ลงทุนทอง เปิดตัวฟีเจอร์ใหม่  “ซื้อ-ขาย ทองคําแท่ง 96.5%” ผ่าน Gold Wallet ตลาดทองคําออนไลน์แห่งแรกของไทย บนแอปฯ เป๋าตัง ด้วยแนวคิด “พลิกการลงทุนให้ง่ายและงอกเงย” ซื้อขายง่ายแบบเรียลไทม์ กับ 3 ร้านทองชั้นนํา
ธนาคารกรุงไทย เอาใจผู้ลงทุนทอง เปิดตัวฟีเจอร์ใหม่ “ซื้อ-ขาย ทองคําแท่ง 96.5%” ผ่าน Gold Wallet ตลาดทองคําออนไลน์แห่งแรกของไทย บนแอปฯ เป๋าตัง ด้วยแนวคิด “พลิกการลงทุนให้ง่ายและงอกเงย” ซื้อขายง่ายแบบเรียลไทม์ กับ 3 ร้านทองชั้นนํา คือ MTS Gold (แม่ทองสุก) YLG Corporation (วายแอลจี) และ Aurora Gold Trading (ออโรร่า) ด้วยจุดเด่นลงทุนง่าย ใช้เงินน้อย เริ่ม ใช้เงินลงทุนน้อย ขั้นต่ําเพียง 0.1 บาททอง หรือประมาณ 3,000 บาท ตอบโจทย์ผู้ลงทุนไทยที่ชื่นชอบลงทุนและสะสมทองคําแท่ง
นายรวินทร์ บุญญานุสาสน์ ผู้บริหารสายงานธุรกิจตลาดเงินตลาดทุน ธนาคารกรุงไทย เปิดเผยว่า ธนาคารกรุงไทยในฐานะธนาคารพาณิชย์ชั้นนําของประเทศ ตอกย้ําผู้นําการลงทุนดิจิทัล มุ่งมั่น พัฒนาบริการด้านการลงทุนและการออม ตอบโจทย์ผู้ลงทุนทุกกลุ่ม ในทุกสินทรัพย์การลงทุน ด้วยแนวคิด “พลิกการลงทุนให้ง่ายและงอกเงย” พัฒนาฟีเจอร์ใหม่บน Gold Wallet บนแอปพลิเคชันเป๋าตัง โดยเปิดให้ ผู้ลงทุนส่งคําสั่งซื้อ-ขายทองคําแท่งความบริสุทธิ์ 96.5% แบบเรียลไทม์ กับร้านทองพันธมิตรชั้นนํา 3 เจ้าดัง คือ MTS Gold แม่ทองสุก, YLG Corporation และ Aurora Gold Trading ด้วยจุดเด่น ลงทุนง่าย ใช้เงินน้อย เริ่มต้นเพียง 0.1 บาททอง หรือประมาณ 3,000 บาท (ขึ้นอยู่กับอัตราแลกเปลี่ยนและราคาทอง ณ วันซื้อขาย) เพื่อตอบโจทย์ความต้องการของผู้ลงทุนไทย ที่มีความคุ้นเคยกับการซื้อขายทองคําแท่งความบริสุทธิ์ 96.5% และเป็นทองคําที่มีสัดส่วนการลงทุนมากที่สุดในประเทศไทย
Gold Wallet บริการซื้อขายทองคําออนไลน์ครบวงจร บนแอปฯ เป๋าตัง เปิดให้บริการมากว่า 2 ปี โดยธนาคารร่วมกับพันธมิตรร้านทองชั้นนํา พัฒนาบริการ เพื่อตอบโจทย์ผู้ลงทุนทองคําในทุกด้าน ครอบคลุม การซื้อ-ขายทองคําแท่งความบริสุทธิ์ 99.99% ซึ่งเป็นมาตรฐานโลกตาม LBMA และทองคําแท่งความบริสุทธ์ 96.5% ซึ่งเป็นมาตรฐานตามสมาคมทองคําในประทศไทย ลงทุนซื้อ-ขายง่าย ได้ทองจริง ผ่านแพลตฟอร์ม ดิจิทัลที่คนไทยคุ้นเคย ทําให้ปัจจุบันมีผู้ใช้งานเพิ่มขึ้นต่อเนื่องกว่า 2 แสนบัญชี
ทั้งนี้ ผู้ลงทุนสามารถซื้อ-ขายทองคําความบริสุทธิ์ 96.5% บน Gold Wallet ผ่านแอปฯ เป๋าตังได้ง่ายๆ ดังนี้
1. ดาวน์โหลดและติดตั้งแอปฯ เป๋าตัง
2. สมัครบริการ Gold Wallet บนแอปฯ เป๋าตัง
3. ผูกบัญชีเงินฝากของธนาคารกรุงไทยเพื่อใช้ในการซื้อขายทอง
4. เปิดบัญชีร้านทองทั้ง 3 ร้าน คือ MTS Gold แม่ทองสุก, YLG Corporation และ Aurora Gold Trading
5. ตั้งค่าบัญชีหลักในการซื้อขายทองและส่งคําสั่งซื้อขายกับร้านค้าพันธมิตรได้ทันที
สอบถามรายละเอียดเพิ่มเติมได้ที่ ธนาคารทุกไทยทุกสาขา หรือ ติดต่อ Krungthai Contact Center โทร. 02-111-1111
รัฐบาลไทย-ข่าวทำเนียบรัฐบาล-นายกฯ เปิดการเสวนา “Business, Gender Diversity, and the Path Ahead” มุ่งมั่นส่งเสริมสิทธิของประชาชน
วันจันทร์ที่ 12 กุมภาพันธ์ 2567
นายกฯ เปิดการเสวนา “Business, Gender Diversity, and the Path Ahead” มุ่งมั่นส่งเสริมสิทธิของประชาชน
.....
วันนี้ (12 ก.พ. 2567) ณ ศูนย์การค้าสามย่านมิตรทาวน์ ในห้วง นายกฯ เปิดการเสวนาฯ ได้ย้ําถึงนโยบายและวิสัยทัศน์ของรัฐบาลเรื่องความหลากหลายทางเพศ สรุปดังนี้
.
ยินดีที่มีส่วนร่วมในการเสวนา ซึ่งเป็นความร่วมมือระหว่างผู้มีส่วนได้ส่วนเสียจากภาคส่วนต่าง ๆ สะท้อนความมุ่งมั่นร่วมกันในการสร้างสังคมไทยให้เป็นสังคมแห่งความเท่าเทียมและไม่แบ่งแยก โดยไม่คํานึงถึงอายุ เพศ ศาสนา สัญชาติ หรือสถานะทางสังคม ตามที่ไทยได้ระบุไว้ในระหว่างการเฉลิมฉลองครบรอบ 75 ปี ปฏิญญาสากลว่าด้วยสิทธิมนุษยชน เมื่อเดือน ธ.ค. 2566
ความเท่าเทียมระหว่างเพศ (Gender Equality) เป็นสิทธิมนุษยชนขั้นพื้นฐานที่เป็นรากฐานสําคัญในการดําเนินนโยบายทางสังคมไทยให้เดินหน้าสู่สังคมที่เท่าเทียมและเจริญรุ่งเรือง
รัฐบาลภูมิใจที่ได้สนับสนุนกฎหมายสมรสเท่าเทียม ภายใต้ พ.ร.บ. ความเท่าเทียมระหว่างเพศ และขอย้ําคํามั่นสัญญาในการสร้างสังคมที่เปิดรับความหลายหลาย และมอบโอกาสที่เท่าเทียมกันสําหรับทุกคน โดยรัฐบาลจะพิจารณาแง่มุ่มที่จะเพิ่มโอกาสให้ประชาชนเพิ่มเติมอย่างต่อเนื่อง ทั้งในด้านการศึกษา สถานที่ทํางาน การดูแลสุขภาพที่ไม่แบ่งแยก และการเข้าถึง เพื่อสร้างสภาพแวดล้อมที่ส่งเสริมความหลากหลายสําหรับทุกคน
.
นายกรัฐมนตรีเน้นย้ําว่า ความร่วมมือของทุกภาคส่วนจะช่วยสร้างสังคมไทยที่ยืนหยัดเป็นสัญญาณแห่งความหลากหลายและโอกาสได้
.
อ่านเพิ่มเติม คลิก: https://www.thaigov.go.th/news/contents/details/78763
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“วราวุธ” ยืนยัน หนุนญัตติด่วน สส. เรื่องการถวายอารักขาขบวนเสด็จฯ
วันจันทร์ที่ 12 กุมภาพันธ์ 2567
“วราวุธ” ยืนยัน หนุนญัตติด่วน สส. เรื่องการถวายอารักขาขบวนเสด็จฯ
“วราวุธ” ยืนยัน หนุนญัตติด่วน สส. เรื่องการถวายอารักขาขบวนเสด็จฯ
วันที่ 12 กุมภาพันธ์ 2567 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ให้สัมภาษณ์ถึงกรณีที่สมาชิกสภาผู้แทนราษฎรเตรียมเสนอญัตติด่วน เกี่ยวกับเรื่องการถวายอารักขาขบวนเสด็จฯ ว่า เห็นด้วยร้อยเปอร์เซ็นต์ เพราะในประเทศไทย และในทุกๆ ประเทศ เช่น สหรัฐอเมริกา ขบวนของประธานาธิบดีจะมีการอารักขา มีการปิดถนนอย่างแน่นหนามาก หากมีผู้ใดแทรกแซงเข้ามา ซึ่งตนเองเคยเห็นกับตา บวกกับในสารคดี จะเห็นว่าบุคคลผู้นั้น หรือยานพาหนะนั้นจะถูกปาดจนตกถนน หรือโดนล็อคตัวออกไป ดังนั้นประเทศไทยก็เช่นกัน การถวายอารักขาสําหรับพระบรมวงศานุวงศ์ และโดยเฉพาะอย่างยิ่งบุคคลอันเป็นที่รักยิ่งของพวกเรานั้น ตนถือว่าเป็นสิ่งที่สําคัญที่สุด
นายวราวุธ กล่าวเพิ่มเติมว่า เราเห็น เราสัมผัส ด้วยตัวเอง โดยเฉพาะการทํางานถวายพระบรมวงศานุวงศ์ในสถาบันพระมหากษัตริย์นั้น ได้ก่อให้เกิดการพัฒนาต่อประเทศไทยมากน้อยแค่ไหนเพียงใด ดังนั้น บางครั้ง การที่เราจะเรียกร้องให้มีการรักษาสิทธิของบุคคลต่าง ๆ นั้น แต่ละคนต้องเข้าใจในการที่จะไม่ละเมิดสิทธิคนอื่นเช่นกัน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม
#พมหนึ่งเดียว #ศรส #พม #วราวุธศิลปอาชา
รัฐบาลไทย-ข่าวทำเนียบรัฐบาล-รมว.ดีอี ให้การต้อนรับ คณะผู้แทน ม.เทคโนโลยีสุรนารี หารือการประยุกต์ใช้เทคโนโลยีดิจิทัล
วันจันทร์ที่ 12 กุมภาพันธ์ 2567
รมว.ดีอี ให้การต้อนรับ คณะผู้แทน ม.เทคโนโลยีสุรนารี หารือการประยุกต์ใช้เทคโนโลยีดิจิทัล
รมว.ดีอี ให้การต้อนรับ คณะผู้แทน ม.เทคโนโลยีสุรนารี หารือการประยุกต์ใช้เทคโนโลยีดิจิทัล
วันนี้ (12 กุมภาพันธ์ 2567) นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมหารือร่วมกับคณะผู้แทนจาก มหาวิทยาลัยเทคโนโลยีสุรนารี นําโดย รศ. ดร.อนันต์ ทองระอา อธิการบดีมหาวิทยาลัยเทคโนโลยีสุรนารี และคณะ ในเรื่องการประยุกต์ใช้เทคโนโลยีดิจิทัล โดยมีนายสุทธิเกียรติ วีระกิจพานิช ที่ปรึกษารัฐมนตรีว่าการกระทรวงดิจิทัลฯ, นายวัลลภ รุจิรากร เลขานุการรัฐมนตรีว่าการกระทรวงดิจิทัลฯ, นายภุชพงค์ โนดไธสง เลขาธิการคณะกรรมการดิจิทัลเพื่อเศรษฐกิจและสังคมแห่งชาติ, นางสาวสุกันยาณี ยะวิญชาญ ผู้ตรวจราชการกระทรวงฯ และผู้ที่เกี่ยวข้องเขาร่วม ณ ห้องประชุม MDES 1 ชั้น 9 กระทรวงดิจิทัลเพื่อเศรษฐกิจและสังคม
__________________________
รัฐบาลไทย-ข่าวทำเนียบรัฐบาล-​ผู้ตรวจราชการฯ ศุภกิจ ลงพื้นที่ตรวจติดตามผลการปรับปรุงโรงงานของบริษัท ไทยเรยอน จำกัด (มหาชน)
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ ศุภกิจ ลงพื้นที่ตรวจติดตามผลการปรับปรุงโรงงานของบริษัท ไทยเรยอน จํากัด (มหาชน)
​ผู้ตรวจราชการฯ ศุภกิจ ลงพื้นที่ตรวจติดตามผลการปรับปรุงโรงงานของบริษัท ไทยเรยอน จํากัด (มหาชน)
วันที่ 8 กุมภาพันธ์ 2567 เวลา 09.30 น. นายศุภกิจ บุญศิริ ผู้ตรวจราชการกระทรวงอุตสาหกรรม พร้อมด้วยนายบวรวิทย์ อัครจันทโชติ อุตสาหกรรมจังหวัดอ่างทอง และเจ้าหน้าที่ตรวจติดตามผลการปรับปรุงโรงงานของบริษัท ไทยเรยอน จํากัด (มหาชน) ตั้งอยู่ริมถนนสายอ่างทอง-พระนครศรีอยุธยา เลขที่ 36 หมู่ 2 ต.โพสะ อ.เมืองอ่างทอง ผู้ผลิต และจําหน่ายเส้นใยสังเคราะห์รายใหญ่ของประเทศ จากการตรวจติดตามพบว่า ปัจจุบัน โรงงาน ชุมชน และสิ่งแวดล้อม สามารถอยู่ร่วมกันได้ ซึ่งโรงงานดําเนินการปรับปรุงโรงงานตามคําแนะนําของอุตสาหกรรมจังหวัดอ่างทองมาอย่างต่อเนื่อง แม้ว่าระดับความเข้มข้นของสารเคมีที่ปากปล่องจะอยู่ภายใต้เกณฑ์ที่กําหนด และควบคุมการปล่อยสารเคมีและดูแลรักษาสิ่งแวดล้อมรอบโรงงานอย่างเข้มงวด ไม่ให้มีอันตรายต่อสุขภาพ และอยู่ภายใต้เกณฑ์ที่ทางราชการกําหนด อย่างไรก็ดี ผู้ตรวจราชการ ขอให้ทางโรงงานให้ความสําคัญอย่างยิ่งต่อการดูแลสังคม สิ่งแวดล้อม ควบคู่ไปกับการพัฒนาคุณภาพชีวิตที่ดีให้กับประชาชนชาวอ่างทองต่อไป
รัฐบาลไทย-ข่าวทำเนียบรัฐบาล-ผู้ช่วย รมว.กษ. ลงพื้นที่พบปะเกษตรกรผู้เลี้ยงปลายี่สกในบ่อดิน พร้อมหารือแนวทางการตลาดกับภาคเอกชนในการเพิ่มช่องทางการตลาดภายในและต่างประเทศ
วันจันทร์ที่ 12 กุมภาพันธ์ 2567
ผู้ช่วย รมว.กษ. ลงพื้นที่พบปะเกษตรกรผู้เลี้ยงปลายี่สกในบ่อดิน พร้อมหารือแนวทางการตลาดกับภาคเอกชนในการเพิ่มช่องทางการตลาดภายในและต่างประเทศ
ผู้ช่วย รมว.กษ. ลงพื้นที่พบปะเกษตรกรผู้เลี้ยงปลายี่สกในบ่อดิน พร้อมหารือแนวทางการตลาดกับภาคเอกชนในการเพิ่มช่องทางการตลาดภายในและต่างประเทศ ส่งเสริมให้เกษตรกรเลี้ยงปลายี่สกสร้างรายได้
ดร.จอมขวัญ กลับบ้านเกาะ ผู้ช่วยรัฐมนตรีว่าการกระทรวงเกษตรและสหกรณ์ (ร้อยเอก ธรรมนัส พรหมเผ่า) พร้อมด้วยนายเศรษฐเกิยรติ กระจ่างวงษ์ รองปลัดกระทรวงเกษตรและสหกรณ์ ดร.ปรีชา ศิริแสงรําพี ประธานกิตติมศักดิ์หอการค้าจังหวัดสมุทรสาคร  นางสาวอัมพูชนี นวลแสง หัวหน้ากลุ่มวิจัยและพัฒนาการจัดระบบมาตราฐานฟาร์มและเพาะเลี้ยงสัตว์ควบคุม นางสาวสาวิตรี ศิลาเกษ ผู้เชี่ยวชาญด้านอาหารสัตว์น้ํา กรมประมง และผู้บริหารหน่วยงานในสังกัดกระทรวงเกษตรและสหกรณ์ จังหวัดสมุทรสาคร ลงพื้นที่พบปะเกษตรกรผู้เลี้ยงปลายี่สกในบ่อดิน ซึ่งมีการลดต้นทุนโดยทําแซนวิชอาหารให้ปลาจากฟางข้าวและมูลไก่แห้งเพื่อเพิ่มแหล่งอาหารธรรมชาติให้กับปลา ณ บ่อเลี้ยงปลายี่สก นายบุญช่วย ทองรัก ม.8 ต.บ้านเกาะ อ.เมืองสมุทรสาคร จ.สมุทรสาคร
เพื่อหารือแนวทางการตลาดกับภาคเอกชนในการเพิ่มช่องทางการตลาดภายในและต่างประเทศ ส่งเสริมให้เกษตรกรเลี้ยงปลายี่สกสร้างรายได้ ตามนโยบายของ ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เพื่อเพิ่มประสิทธิภาพการผลิต การสร้างความเข็มแข็งให้เกษตรกร เพิ่มขีดความสามารถทางด้านเศรษฐกิจและความมั่นคงทางอาชีพให้เกษตรกร
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ ลงพื้นที่อุบลราชธานี ตรวจราชการกรณีปกติ รอบ 1 พร้อมเน้นย้ำเจ้าหน้าที่ดำเนินการตามนโยบาย MIND ใช้หัวและใจขับเคลื่อนแผนงานปี 2567
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ เอกนิติ ลงพื้นที่อุบลราชธานี ตรวจราชการกรณีปกติ รอบ 1 พร้อมเน้นย้ําเจ้าหน้าที่ดําเนินการตามนโยบาย MIND ใช้หัวและใจขับเคลื่อนแผนงานปี 2567
​ผู้ตรวจราชการฯ เอกนิติ ลงพื้นที่อุบลราชธานี ตรวจราชการกรณีปกติ รอบ 1 พร้อมเน้นย้ําเจ้าหน้าที่ดําเนินการตามนโยบาย MIND ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน”
วันพุธที่ 7 กุมภาพันธ์ 2567 นายเอกนิติ รมยานนท์ ผู้ตรวจราชการกระทรวงอุตสาหกรรม ลงพื้นที่จังหวัดอุบลราชธานี ตรวจราชการกรณีปกติ รอบที่ 1 ประจําปีงบประมาณ พ.ศ. 2567 โดยมีนายตรีพงษ์ กลันทปุระ อุตสาหกรรมจังหวัดอุบลราชธานี พร้อมด้วย นางละเอียด มธุรส ผู้อํานวยการศูนย์ส่งเสริมอุตสาหกรรม ภาคที่ 7 กรมส่งเสริมอุตสาหกรรม เข้าร่วมรับการตรวจราชการพร้อมรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม (อก.) โดยผู้ตรวจราชการฯ ได้มอบนโยบายและเน้นย้ําให้เจ้าหน้าที่ดําเนินการตาม MIND ของ อก. ใช้หัวและใจขับเคลื่อนแผนงานปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตรวจกํากับดูแลสถานประกอบการในพื้นที่ให้เป็นไปตามกฎหมายกําหนด และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานที่ค้างชําระค่าธรรมเนียมจะต้องติดตามเร่งรัดดําเนินการให้เป็นที่สิ้นสุด การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) ให้ติดตามเร่งรัดให้เป็นไปตามเป้าหมาย รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ พร้อมเชิญชวนสมัครเข้าร่วมโครงการ นอกจากนี้ ผู้ตรวจราชการฯ ได้ตรวจเยี่ยมบ้านพักเจ้าหน้าที่ และได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและ อก.
รัฐบาลไทย-ข่าวทำเนียบรัฐบาล-“คารม” เผยข่าวดี กรมการจัดหางาน เปิดรับสมัครคนหางาน ทำงานบนแท่นขุดเจาะน้ำมันในประเทศบรูไน จำนวน 40 อัตรา ค่าจ้างวันละ 2,560 บาท สัญญาจ้าง 2 ปี
วันจันทร์ที่ 12 กุมภาพันธ์ 2567
12/02/2567
“คารม” เผยข่าวดี กรมการจัดหางาน เปิดรับสมัครคนหางาน ทํางานบนแท่นขุดเจาะน้ํามันในประเทศบรูไน จํานวน 40 อัตรา ค่าจ้างวันละ 2,560 บาท สัญญาจ้าง 2 ปี
“คารม” เผยข่าวดี กรมการจัดหางาน เปิดรับสมัครคนหางาน ทํางานบนแท่นขุดเจาะน้ํามันในประเทศบรูไน จํานวน 40 อัตรา ค่าจ้างวันละ 2,560 บาท สัญญาจ้าง 2 ปี รับสมัครตั้งแต่บัดนี้ถึง 23 กุมภาพันธ์ 2567
วันที่ 12 กุมภาพันธ์ 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า กรมการจัดหางาน เปิดรับสมัครคนหางานเพื่อไปทํางานในประเทศบรูไนกับนายจ้างบริษัท ADININ WORK & ENGINEERING SDN BHD ซึ่งประกอบกิจการอุตสาหกรรมน้ํามันและก๊าซ ในตําแหน่งช่างประกอบ และช่างเชื่อม ทํางานนอกชายฝั่ง มีประสบการณ์ทํางานอย่างน้อย 8 ปี ในตําแหน่งที่สมัคร (4 ปีทํางานบนแท่นขุดเจาะน้ํามันในอุตสาหกรรมน้ํามันและก๊าซ) สามารถสื่อสารภาษาอังกฤษได้ รวม 40 อัตรา ค่าจ้าง 98 ดอลลาร์บรูไนต่อวัน หรือประมาณ 2,560 บาท ระยะเวลาการจ้างงาน 2 ปี ทํางานสูงสุด 245 วันต่อปี โดยนายจ้างจะจัดที่พักให้ฟรี พร้อมดูแลเรื่องการรักษาพยาบาล และประกันค่าทดแทนในกรณีประสบอันตรายจากการทํางาน ผู้สนใจสามารถยื่นใบสมัครได้ทางอีเมล doe.brunei@gmail.com ระหว่างวันที่ 9 - 23 กุมภาพันธ์ 2567 ตลอด 24 ชั่วโมง
สําหรับคุณสมบัติเฉพาะตําแหน่ง มีดังนี้ 1. ช่างประกอบ (Marker Fitter) ทํางานนอกชายฝั่ง จํานวน 20 อัตรา ผ่านการทดสอบระดับ G.2 ของบริษัท และเข้าใจแบบงานตาม ISO และ P & ID มีประสบการณ์ในการเชื่อมและตัด และเข้าใจกระบวนการทํางาน รวมถึง PWHT สามารถตัดโดยใช้หัวตัดแก๊สออกซิเจน/อะเซทิลีน และเตรียมรอยต่อชิ้นงานที่เป็นท่อได้ และ 2. ช่างเชื่อม 6GR (6 GR Pipe and Structural Welder) ทํางานนอกชายฝั่ง จํานวน 20 อัตรา ต้องผ่านการรับรองในการเชื่อม 6GR ในงานโครงสร้างที่เป็นท่อเหล็กกล้าคาร์บอน/ท่อสแตนเลส/ท่อเหล็กกล้าไร้สนิมดูเพล็กซ์ ต้องสามารถเชื่อมได้โดยใช้กระบวนการเชื่อมอาร์กด้วยลวดเชื่อมหุ้มฟลักซ์ (SMAW) และการเชื่อมทิก/เชื่อมอาร์กอน (GTAW) คุ้นเคยกับขั้นตอนด้านความปลอดภัยบนแท่นขุดเจาะน้ํามัน โดยเฉพาะอย่างยิ่งด้านความปลอดภัยเมื่อทํางานบนแท่นขุดเจาะน้ํามัน
นายคารม กล่าวว่า การรับสมัครในครั้งนี้ เป็นการดําเนินการเพื่อจัดส่งคนหางานไปทํางานต่างประเทศ โดยวิธีรัฐจัดส่ง คนหางานไม่เสียค่าสมัครหรือค่าบริการใด ๆ ทั้งสิ้น ยกเว้นกรณีได้รับการคัดเลือกให้ไปทํางานจะมีค่าใช้จ่ายเท่าที่จําเป็น โดยผู้ที่สนใจสามารถศึกษารายละเอียดการสมัครสอบ กําหนดการและวิธีการรับสมัครได้ที่เว็บไซต์กองบริหารแรงงานไทยไปต่างประเทศ doe.go.th/overseas หัวข้อ “ข่าวประกาศรับสมัคร” หรือ Facebook : แรงงานไทยไปต่างประเทศโดยรัฐจัดส่ง สอบถามรายละเอียดเพิ่มเติมได้ที่ 0 2245 1034 หรือสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการ
รัฐบาลไทย-ข่าวทำเนียบรัฐบาล-โฆษกรัฐบาลเผย รัฐบาลส่งเสริมการใช้สิทธิภายใต้ FTA ส่งออก มกราคม – พฤศจิกายน 2566 รวม 75,842.65 ล้านดอลลาร์สหรัฐ
วันจันทร์ที่ 12 กุมภาพันธ์ 2567
โฆษกรัฐบาลเผย รัฐบาลส่งเสริมการใช้สิทธิภายใต้ FTA ส่งออก มกราคม – พฤศจิกายน 2566 รวม 75,842.65 ล้านดอลลาร์สหรัฐ
ต่อยอดจากตลาดเดิม พร้อมเปิดตลาดใหม่ และเพิ่มขีดความสามารถในการแข่งขันให้ผู้ประกอบการไทย
วันนี้ (12 กุมภาพันธ์ 2567) นายชัย วัชรงค์ โฆษกประจําสํานักนายกรัฐมนตรี เปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง มีแนวทางการทํางานให้ส่งเสริมการใช้สิทธิประโยชน์ทางการค้าสําหรับการส่งออกภายใต้ความตกลงการค้าเสรี (FTA) กับทุกความตกลงให้เต็มความสามารถ รวมทั้งอํานวยความสะดวกการค้าทั้งในระดับทวิภาคีและพหุภาคี เพิ่มศักยภาพในการส่งออก ขยายโอกาสและเพิ่มขีดความสามารถในการแข่งขัน ลดต้นทุน สร้างแต้มต่อให้แก่ผู้ส่งออกของไทย
โฆษกประจําสํานักนายกรัฐมนตรีกล่าวว่าจากข้อมูลกรมการค้าต่างประเทศ ในด้านภาพรวมการใช้สิทธิประโยชน์ทางการค้าสําหรับการส่งออกภายใต้ FTA ช่วงเดือนมกราคม-พฤศจิกายน 2566 ที่ผ่านมา พบว่ามีมูลค่าส่งออกสินค้ารวม 75,842.65 ล้านดอลลาร์สหรัฐ คิดเป็น 82.66% ของการส่งออกสินค้าที่ไทยได้รับสิทธิประโยชน์ภายใต้ FTA โดยไทยได้ใช้สิทธิประโยชน์ภายใต้ความตกลงเขตการค้าเสรีอาเซียน (AFTA) สูงสุดเป็นอันดับ 1 คิดเป็นมูลค่า 27,584.19 ล้านดอลลาร์สหรัฐ โดยสินค้าส่งออกที่สําคัญได้แก่ ยานยนต์สําหรับขนส่งของที่น้ําหนักรถรวมน้ําหนักบรรทุกไม่เกิน 5 ตัน น้ําตาลจากอ้อย น้ํามันปิโตรเลียมและน้ํามันจากแร่บิทูมินัส รถยนต์สําหรับขนส่งบุคคล และเครื่องจักรอัตโนมัติ
การใช้สิทธิประโยชน์ทางการค้าสําหรับการส่งออกภายใต้ความตกลงการค้าเสรีของไทย มากเป็นอันดับที่ 2 ได้แก่ ความตกลงเขตการค้าเสรีอาเซียน - จีน (ACFTA) ไทยได้ใช้สิทธิประโยชน์ คิดเป็นมูลค่า 22,059.90 ล้านดอลลาร์สหรัฐ โดยเน้นเป็นสินค้าจําพวกทุเรียนสด ผลิตภัณฑ์ยางสังเคราะห์ผสมยางธรรมชาติ มันสําปะหลัง สตาร์ชทําจากมันสําปะหลัง และโพลิเมอร์ของเอทิลีน
โฆษกประจําสํานักนายกรัฐมนตรีกล่าวเพิ่มเติมว่า นอกจากการใช้สิทธิประโยชน์ทางการค้าสําหรับการส่งออกภายใต้ FTA ข้างต้น ยังมีการใช้สิทธิประโยชน์ในความตกลงฉบับอื่น ๆ เช่น การใช้ความตกลงหุ้นส่วนเศรษฐกิจไทย - ญี่ปุ่น (JTEPA) คิดเป็นมูลค่า 6,344.09 ล้านดอลลาร์สหรัฐ โดยเน้นสินค้าจําพวก เนื้อไก่และเครื่องในไก่ปรุงแต่ง นอกจากนี้ ยังมีการใช้สิทธิประโยชน์ภายใต้ ความตกลงการค้าเสรีไทย - ออสเตรเลีย (TAFTA) คิดเป็นมูลค่า 5,802.56 ล้านดอลลาร์สหรัฐ โดยสินค้าสําคัญที่ ได้แก่ รถยนต์และยานยนต์ที่มีเครื่องดีเซลหรือกึ่งดีเซล รวมถึงการใช้สิทธิประโยชน์จาก ความตกลงการค้าเสรีอาเซียน - อินเดีย (AIFTA) คิดเป็นมูลค่า 4,987.16 ล้านดอลลาร์สหรัฐ โดยสินค้าที่สําคัญ ได้แก่ ลวดทองแดง เป็นต้น
“นายกรัฐมนตรีต้องการส่งเสริมการใช้สิทธิประโยชน์ภายใต้ FTA ของไทยที่ได้ทําไว้กับประเทศหรือภูมิภาคต่าง ๆ เพื่อให้เป็นประโยชน์ต่อการค้าและการส่งออกของไทยอย่างสูงสุด ใช้ประโยชน์จากทุก FTA ให้เต็มศักยภาพ ซึ่งรวมถึง FTA ที่เพิ่งลงนามไปในรัฐบาลนี้ด้วย ทั้งนี้ เชื่อมั่นว่ารัฐบาลนี้จะเพิ่มการลงนามในความตกลง FTA เปิดตลาดการค้าใหม่ เพื่อขยายสิทธิประโยชน์ในการส่งออกของผู้ค้าไทย และเพิ่มมูลค่าการส่งออกของไทยอย่างแน่นอน” นายชัย กล่าว
รัฐบาลไทย-ข่าวทำเนียบรัฐบาล-​ผู้ตรวจราชการฯ เอกนิติ  ลงพื้นที่ยโสธร  ตรวจราชการกรณีปกติ เน้นย้ำเจ้าหน้าที่ดำเนินการตามนโยบาย MIND
วันจันทร์ที่ 12 กุมภาพันธ์ 2567
12/02/2567
​ผู้ตรวจราชการฯ เอกนิติ  ลงพื้นที่ยโสธร  ตรวจราชการกรณีปกติ เน้นย้ําเจ้าหน้าที่ดําเนินการตามนโยบาย MIND
​ผู้ตรวจราชการฯ เอกนิติ  ลงพื้นที่ยโสธร  ตรวจราชการกรณีปกติ เน้นย้ําเจ้าหน้าที่ดําเนินการตามนโยบาย MIND พร้อมตรวจกํากับ เร่งรัด ติดตามเพื่อขับเคลื่อนการดําเนินงานและโครงการสําคัญของ อก.ให้เป็นไปตามแผนงาน
วันที่ 8 กุมภาพันธ์ 2567 นายเอกนิติ รมยานนท์ ผู้ตรวจราชการกระทรวงอุตสาหกรรม ลงพื้นที่จังหวัดยโสธร ตรวจราชการกรณีปกติ รอบที่ 1 โดยมี นายชาติศักดิ์ จันทร์สุคนธ์ อุตสาหกรรมจังหวัดยโสธร และเจ้าหน้าที่เข้าร่วมรับการตรวจราชการพร้อมรายงานตามประเด็นการตรวจราชการกรณีการตรวจกํากับ เร่งรัด ติดตาม เพื่อขับเคลื่อนการดําเนินงานและโครงการสําคัญของกระทรวงอุตสาหกรรม (อก.) โดยผู้ตรวจราชการฯ ได้มอบนโยบายและให้เจ้าหน้าที่ทุกคนดําเนินการตาม MIND ของ อก.ใช้หัวและใจขับเคลื่อนแผนงาน ปี 2567 มุ่งยกระดับ “ปั้นอุตสาหกรรมคู่ชุมชน” 4 มิติ ส่งเสริมธุรกิจ ดูแลชุมชน รักษาสิ่งแวดล้อม และการกระจายรายได้เพื่อคุณภาพชีวิตที่สมดุลกับสิ่งแวดล้อม พร้อมข้อเสนอแนะในการปฏิบัติงาน รวมทั้งแนวทางปฏิบัติงานตามข้อสั่งการที่จะต้องปฏิบัติอย่างเคร่งครัด อาทิ การเบิกจ่ายงบประมาณให้เป็นไปตามแผนที่กําหนดและเป็นไปตามมาตรการเร่งรัดการเบิกจ่ายงบประมาณ ตามมติ ครม. การตรวจกํากับดูแลสถานประกอบการในพื้นที่ให้เป็นไปตามกฎหมาย และแก้ไขปัญหาเรื่องร้องเรียนอย่างเร่งด่วน และเน้นย้ําให้ปฏิบัติงานผ่านระบบสารสนเทศ โดยใช้ระบบตรวจกํากับโรงงาน (i-Auditor) โรงงานที่ค้างชําระค่าธรรมเนียม จะต้องติดตามเร่งรัดดําเนินการให้เป็นที่สิ้นสุด การบริหารจัดการกากอุตสาหกรรม กํากับดูแลให้เป็นไปตามกฎหมาย และรายงานข้อมูลกากอุตสาหกรรมผ่านระบบสารสนเทศฯ ให้ดําเนินการภายในระยะเวลาที่กําหนด การรับรองอุตสาหกรรมสีเขียว (GI) เน้นย้ําให้ติดตามเร่งรัดการดําเนินการให้เป็นไปตามเป้าหมายที่กําหนด รวมทั้งประชาสัมพันธ์ ชี้แจงถึงความสําคัญของการเข้าร่วมโครงการ
สุดท้ายนี้ ผู้ตรวจราชการฯ ได้ตรวจเยี่ยมบ้านพักเจ้าหน้าที่ และได้ให้กําลังใจในการปฏิบัติงาน และขอให้ปฏิบัติงานอย่างเต็มความสามารถในทุกด้าน เพื่อผู้ประกอบการ ประชาชนและ อก.